b'\n_START_ARTICLE_\nVerdiell\n_START_PARAGRAPH_\nEl verdiell (o verdiella) \xc3\xa9s una varietat d\'olivera. A la zona al voltant de les Garrigues ocupa unes 3.000 ha. La Verdiell, amb una proporci\xc3\xb3 molt menor que la varietat Arbequina, entra en la composici\xc3\xb3 de l\'oli de la Denominaci\xc3\xb3 d\'Origen "Les Garrigues".\n_START_SECTION_\nCaracter\xc3\xadstiques agron\xc3\xb2miques\n_START_PARAGRAPH_\nVarietat de vigor redu\xc3\xaft i resistent al fred, per\xc3\xb2 sensible a la sequedat. No \xc3\xa9s gaire afectada per les malalties. El temps que tarda a entrar en producci\xc3\xb3 des de la plantaci\xc3\xb3 \xc3\xa9s com la mitjana de les varietats. La productivitat \xc3\xa9s elevada per\xc3\xb2 alternant, ja que \xc3\xa9s afectada pel fenomen de la contranyada. Les olives s\xc3\xb3n petites, pesen menys de 2 grams, i com que tenen gran resist\xc3\xa8ncia a desprendre\'s de l\'arbre en resulta dif\xc3\xadcil tant la collita mec\xc3\xa0nica com la manual.\n_START_SECTION_\nUsos\n_START_PARAGRAPH_\nPer a fer oli. El contingut en greix de les olives \xc3\xa9s mitj\xc3\xa0, i l\'extracci\xc3\xb3 resulta dif\xc3\xadcil. L\'oli presenta una gran estabilitat.'